






ANEXA 1
CONTRACT DE ÎMPRUMUT DE FOLOSINŢĂ - COMODAT
nr……… data…………..


I. PĂRŢILE CONTRACTANTE

1.1. Municipiului Timişoara prin Primar, cu sediul în Timişoara, str.C.D.Loga nr.1, reprezentată prin Primar dr.ing.Gheorghe Ciuhandu, si Director Economic Ec. Adrian Bodo, în calitate de COMODANT, pe de o parte şi
1.2. 
TEATRUL NAŢIONAL MIHAI EMINESCU TIMIŞOARA, cu sediul în Timişoara, str.Mărăşeşti nr.2, reprezentată prin Director GeneraL Ion Rizea, în calitate de COMODATAR, pe de altă parte, 
au convenit să încheie prezentul contract de împrumut de folosinţă (comodat):


II. OBIECTUL CONTRACTULUI

2.1. Obiectul contractului îl constituie: cedarea de către comodant, cu titlu gratuit, a dreptului de folosinţă a parcelei de teren situată în Parcul Industrial Freidorf Timişoara în suprafaţă de 1 ha, cu posibilitatea de extindere cu acordul comodantului, conform Extras CF nr………….. nr.topo……………………., pentru construirea cu caracter definitiv, de depozite pentru recuzită.

III. DURATA CONTRACTULUI
3.1. Prezentul contract se încheie pe o perioadă de 49 de ani, începând cu data de ……………………….., dată la care bunul va fi predat comodatarului.

3.2. Prin acordul părţilor, prezentul contract poate să înceteze şi înainte de termen.


IV. DREPTURI ŞI OBLIGAŢII

4.1. Drepturile comodantului

a). să rezilieze contractul, în cazul în care comodatarul nu-şi respectă obligaţiile prevăzute în prezentul contract;
b). comodantul are dreptul să denunţe în mod unilateral contractul de comodat, din motive excepţionale legate de interesul naţional sau local.

c). comodantul are dreptul să inspecteze bunul precum şi modul în care comodatarul îşi respectă obligaţiile asumate prin contract. Verificarea se va efectua numai cu notificarea prealabilă a comodatarului în termen de 15 zile, de către reprezentanţii comodantului;

d). comodantul are dreptul să modifice în mod unilateral partea reglementară a contractului de comodat, cu notificarea prealabilă a comodatarului din motive excepţionale legate de interesul naţional sau local.
4.2. Drepturile comodatarului

a). să i se asigure de către comodant folosinţa bunului pe toată durata contractului;

b). să ceară restituirea sumelor plătite de acesta pentru conservarea bunului;

c). să reţină bunul până când comodantul îi va remite cheltuielile de conservare a bunului;

4.3. Obligaţiile comodantului

a). restituirea cheltuielilor făcute de comodatar, în vederea conservării lucrului, dacă cheltuielile făcute de comodatar în vederea  conservării lucrului au caracter extraordinar, necesar şi foarte urgent;
b).  despăgubirea comodatarului pentru daunele provocate de viciile lucrului, dacă el avea cunoştinţă de ele şi nu le-a adus la cunoştinţă comodatarului, fiind deci în culpă.
4.4. Obligaţiile comodatarului

a). să se îngrijească de bunul împrumutat întocmai ca proprietarul acestuia;

b). să folosească lucrul potrivit destinaţiei sale, acela de depozite pentru recuzită;

c). să suporte, de la data preluării bunului, cheltuielile necesare folosinţei acestuia, neavând dreptul să ceară restituirea acestora de la comodant;
d). să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat), sau să se asocieze cu alte persoane fizice sau juridice;
e). să restituie bunul împrumutat la împlinirea termenului stipulat în prezentul contract ;
f).  să solicite acordul scris al comodantului pentru efectuarea oricăror modificări aduse ;

g). la încetarea contractului, să pună la dispoziţia comodantului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi ridicate, iar contravaloarea lor neputând fi solicitată;
h). dacă bunul împrumutat a fost deteriorat din culpa comodatarului, el este obligat să-l restituie în natură sau să achite contravaloarea lui;

i). să înceapa constructia depozitului in termen de maxim 12 luni de la data obtinerii Autorizatiei de constructie;

j). să finalizeze construcţia depozitului conform autorizatiei de constructie, in termen de 24 de luni de la data obtinerii Autorizatiei de constructie;

k). să obtina autorizatie de constructie in maxim 6 luni de la data încheierii contractului de comodat;

l). să obţină pe propria cheltuială toate avizele necesare începerii construcţiei  

m). la încetarea contractului de comodat prin ajungere la termen comodatarul este obligat să restituie comodantului, în deplina proprietate in mod gratuit şi libere de orice sarcini, bunul împrumutat precum şi toate investiţiile, îmbunătăţirile, construcţiile efectuate.
n). comodatarul este obligat sa respecte conditiile impuse de natura bunului ( materiale cu regim special, conditii de siguranta în exploatare, protecţia mediului, etc)

o). la incetarea contractului de comodat din alte cauze decât prin ajungere la termen, excluzând forţa majoră şi cazul fortuit, comodatarul este obligat sa asigure continuitatea exploatarii bunului, în conditiile stipulate in contract, pâna la preluarea acestuia de către comodant.

 p). comodatarul este obligat să continue exploatarea bunului, în noile conditii stabilite de comodant, în mod unilateral, potrivit art. 4.1. lit. (d) din prezentul contract de comodat, fara a putea solicita încetarea acestuia.
r). comodatarul este obligat, să ocupe şi să folosească în primii 3 ani, minim 30% din suprafaţa terenului.

V. RISCURI

5.1. Comodatarul va suporta riscul deteriorării sau pieirii bunului în următoarele cazuri:
- întrebuinţarea acestuia contrar destinaţiei sale;

- folosirea bunului după expirarea termenului convenit de părţi prin prezentul contract;

- dacă comodatarul ar fi putut salva bunul împrumutat, atunci când există pericolul distrugerii acestuia.

5.2. În celelalte cazuri riscul deteriorării sau pieirii lucrului este suportat de comodant;


VI. ÎNCETAREA CONTRACTULUI

6.1. Prezentul contract îşi încetează efectele în următoarele cazuri:

a) prin restituirea bunului de către comodatar înaintea termenului prevăzut în contract;

b) în cazul nerespectării obligaţiilor de către comodatar, contractul se desfiinţează de plin drept fără acţiune în justiţie şi fără nici o altă formalitate prealabilă;
c) la expirarea duratei stabilite in contract, daca partile nu convin, in scris, prelungirea acestuia, in conditiile legii;

d) în cazul in care interesul national sau local o impune, prin denunţarea unilaterala de catre comodant; In aceasta situatie de incetare a contractului nu se percep daune;

e) la disparitia, dintr-o cauza de forta majora, a bunului sau in cazul imposibilitatii obiective a comodatarului de a-l exploata, prin  renuntare, fără plata unei despagubiri;


VII. NOTIFICĂRILE ÎNTRE PĂRŢI
7.1.
Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

7.2. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.

VIII. LITIGII

8.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

8.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.


IX. CLAUZE FINALE

9.1. Prezentul contract a fost încheiat în patru exemplare, câte două pentru fiecare parte.



COMODANT
,




COMODATAR,


MUNICIPIUL TIMISOARA

PRIMAR

DR.ING.GHEORGHE CIUHANDU

MUNICIPIUL TIMISOARA

DIRECTIA PATRIMONIU

EC. NICUSOR C-TIN MIUT

DIRECTOR


